بیرلشمیش میللت‌لر تشکیلاتی‌نین تهلوکه‌سیزلیک شوراسیندا آوروپا بیرلیگی اولان بئش اؤلکه جولان تپه‌لری‌نین ایسرایل تورپاغی اولمادیغی و بؤلگه‌نین گوج تطبیقیله ایلحاقی‌نین اولوسلار آراسی حقوقا ضد اولدوغو آچیقلاماسینی وئردی.
بمت تهلوکه‌سیزلیک شوراسی‌نین عضو‌لری - فرانسا، اینگیلتره، بئلچیکا، آلمانیا و لهستان امریکانین پرزیدنتی دونالد ترامپین جولان تپه‌لری اوزرینده ایسرایلین سووئرئن‌لیگینی تانیماسینا دایر بیرگه بیانات وئره‌رک بیلدیریب...
"ایسرایل-ین جولان تپه‌لری ده داخیل، 1967-جی ایلدن بری ایشغال ائتدیگی تورپاق‌لار اوزریندکی سووئرئن‌لیگینی تانیمیریق. بو تورپاق‌لار ایسرایله عایید دئییل.
بولگه نین گوج تطبیقیله ایلحاقی اولوسلار آراسی حقوقو پوزور. بیرطرف‌لی سرحد دییشیک‌لیگی اعلانی قایدا‌لارا اساس‌لانان اولوسلار آراسی سیستمه و بمت کنوانسیونونا ضیددیر.
ایسرایلین جولان تپه‌لری‌نین غیری -قانونی ایلحاقی‌نین داها بؤیوک و بولگه سل پروبلئم‌لر دوغوراجاغینا گؤره ناراحاتیق.
بمت ایسرایلین 1981-جی ایلده جولان تپه‌لرینی ایشغال ائتدیک‌دن سونرا وئردیگی 497 سایلی بو ایلک قرارینا قارشی چیخیر، ایسرایلین بو تورپاق‌لاردا اؤز قانون، موحاکیمه و ایداره‌سی‌نین تطبیقینی قانون‌سوز ساییر و بون‌لارین اولوسلار آراسی حقوقی اعتبارلی‌لیغی یوخ‌دور."
